Iepirkuma komisijas sniegtā atbilde uz ieinteresēta piegādātāja lūgumu
 atklātā konkursā “Tuneļšaļļu iegāde”, 
identifikācijas Nr. VALIC 2026/008/EN-P-AK

[bookmark: _Hlk225259903]Lūgums par termiņa pagarināšanu:
[..] izstrādā kvalitatīvo piedāvājumu Konkursam. Esam jau nobeiguma stadijā, bet diemžēl sakara ar materiālu paraugu pārsūtīšanas nokavējumu un laboratorijas noslogotību un rindām uz testēšanu ir nepieciešams nedaudz papildus laika, lai saņemtu izstrādājumu izgatavošanai izmantojama materiāla testēšanas pārskatus. Sakarā ar augstāk minētiem faktiem, lūdzam Pasūtītāju rast iespēju pagarināt Konkursa piedāvājumu iesniegšanas termiņu līdz 12.06.2026. Ļoti ceram, ka varēsim novest šo projektu līdz iesniegšanai Pasūtītajam un paplašināt viņa izvēli, piedāvājot kvalitatīvo produktu ar izdevīgiem piegādes nosacījumiem.

Atbilde:
[bookmark: _Hlk230336503]Iepirkuma komisija vērš uzmanību, ka atklāts konkurss tika organizēts, laicīgi informējot ieinteresētos piegādātājus par iepirkuma priekšmetu un prasībām. Iepirkumu uzraudzības biroja tīmekļvietnē 2026. gada 14. janvārī tika publicēts iepriekšējais informatīvais paziņojums, kā arī pirms iepirkuma uzsākšanas no 2026. gada 16. janvāra līdz 2026. gada 2. februārim tika rīkota apspriede ar piegādātājiem, informējot piegādātājus par plānoto iepirkumu un tā prasībām un atklāts konkurss tika izsludināts 2026. gada 18. martā. Noteikts piedāvājumu iesniegšanas termiņš līdz 2026. gada 29. maijam būtiski pārsniedz normatīvajos aktos noteikto minimālo piedāvājumu iesniegšanas termiņu, ir samērīgs un pietiekams piedāvājuma sagatavošanai un iesniegšanai.
Komisija uzsver, ka termiņš piedāvājumu iesniegšanai ir noteikts saskaņā ar plānoto laika grafiku iepirkuma realizācijai, lai nodrošinātu preces iegādi pasūtītājam nepieciešamajā periodā. Termiņa pagarināšana radītu būtisku atkāpi no plānotā grafika, ietekmētu turpmākos iepirkuma procedūras posmus un radītu risku preces iegādes plānotajā periodā nodrošināšanai.
Ņemot vērā minēto, piedāvājumu iesniegšanas termiņš netiks pagarināts.


Iepirkuma komisijas sniegtās atbildes ir neatņemama atklāta konkursa nolikuma sastāvdaļa un ir saistošas visiem atklāta konkursa pretendentiem.

